**DÔVODOVÁ SPRÁVA**

**Osobitná časť**

**K čl. I**

**K bodu 1**

Ustanovenie § 1a upravuje zmenu hraníc vojenského obvodu. Navrhuje sa z vojenského obvodu, konkrétne z katastrálneho územia Lažteky, vyčleniť územie s výmerou 76 274 m2  a začleniť ho do územia obce Pliešovce, katastrálne územie Pliešovce.

**K bodu 2**

Pozemky vyčleňované z územia vojenského obvodu sú podľa katastrálneho územia, parcelných čísel, druhov pozemkov a výmer uvedené v prílohe č. 1a. Z dôvodu prehľadnosti sú pozemky graficky znázornené na kópii z mapy vojenského katastra nehnuteľností, ktorá je v prílohe č. 1b.

**K čl. II**

Navrhuje sa, aby predložené nariadenie vlády nadobudlo účinnosť 1. apríla 2015.